TRUE คาดให้บริการ 4G ภายในเดือนนี้ เล็งทุ่ม 4 หมื่นลบ.พัฒนาโครงข่ายปี 59-60
TRUE คาดเริ่มให้บริการ 4G ได้ภายในเดือน ธ.ค.นี้ วางแผนทุ่มงบกว่า 4 หมื่นลบ.พัฒนาโครงข่ายช่วงปี 59-60
4 ธ.ค. 2558

บริษัท ทรู คอร์ปอเรชั่น จำกัด (มหาชน) หรือ TRUE ระบุว่า บริษัทคาดว่าจะเริ่มให้บริการโทรศัพท์เคลื่อนที่ระบบ 4G ภายใต้ใบอนุญาตคลื่นความถี่ย่าน 1800 เมกะเฮิร์ตซ์ (MHz) ภายในเดือนธ.ค.นี้ หลังจากที่วันนี้ได้รับมอบใบอนุญาตดังกล่าวแล้ว ซึ่งจะสามารถให้บริการครอบคลุมได้ทั้ง 76 จังหวัดภายใต้คลื่นความถี่ย่าน 1800 และ 2100 MHz  จำนวนรวม 20 MHz ขณะที่วางแผนจะใช้งบไม่ต่ำกว่า 4 หมื่นล้านบาทเพื่อลงทุนโครงข่าย 4G ในช่วงปี 59-60
นอกจากนี้มีแผนจะย้ายลูกค้าในระบบ 2G ที่มีอยู่ 1 ล้านรายไประบบ 4G ภายในปี 59 ซึ่งจะสนับสนุนให้ลูกค้าระบบ 4G เติบโตก้าวกระโดดเป็น 4.4 ล้านราย จาก 2.2 ล้านรายในปีนี้